text: Så skal Prins Henrik i vuggestue 
  01 oktober 2010 kl. 15.36
  Prins Joachim og prinsesse Maries søn, prins Henrik, skal om en måneds tid starte i den lokale vuggestue i Møgeltønder Børnehus.
  Det skriver Billed Bladet i denne uge.
  ? Om en måneds tid skal han starte i vuggestue, og det bliver da lidt mærkeligt at skulle aflevere ham, fortalte prinsesse Marie til pressen, da hun var mødt frem på en baby-og børnemesse i Rolfhallen nær Ferritslev på Fyn.
  
  Så normalt som muligt 
  Lige som kronprins Frederik og Mary ønsker også prinseparret på Schackenborg, at deres barn skal have en så »normal« opvækst som muligt. Det indebærer blandt andet at være sammen med andre børn, høj som lav i en vuggestue eller børnehave.
  
  Signal til omverdenen
  Prins Henrik bliver dermed den første af prins Joachims tre børn, der kommer til at gå i vuggestue. Ifølge Billedbladet signalerer prinseparret også med valget af vuggestuen, at det er i Møgeltønder, de har deres bopæl og deres tilknytning.
  